Huishoudelike sake trek G20-leiers se aandag af | Netwerk24
2de huisroof in 2 weke op Warden
’n Vrou van Warden is erg getraumatiseerd nadat vier mans Donderdag haar hond vergiftig het en haar in die vroeë oggendure oorval, vasgebind en beroof het.
Man naby vullishoop verbrand
Die polisie in Polokwane krap kop nadat ’n man naby die vullisstortingsterrein digby 'n stadion toegedraai in swart vullissakke aan die brand gesteek is.
19-jariges verras in Aussie Ope
Novak Djokovic, die sesmalige kampioen en eerste gekeurde in die Australiese Ope, het soos verwag ’n maklike sege oor Jo-Wilfried Tsonga behaal, maar dit was twee promotorskeuses van Australië wat Donderdag op verrassende wyse die derde ronde van dié
Rugby in Soweto Matfield se ‘hoogtepunt’
Die beste twee weke van sy loopbaan. Victor Matfield, die mees ervare Springbok nóg, het die Bulle se 2010-triomf in die Superrugby-kompetisie in Soweto só beskryf toe daar Woensdag van Barend van Graan, BBM se uitvoerende hoof, afskeid geneem is.
Kiwi-stut maand geskors vir duikslag
Die Nieu-Seelandse stut Ben Tameifuna is in Frankryk vir vier weke geskors nadat hy skuldig bevind is aan ’n gevaarlike duikslag in die Top14-rugbyliga.
Staat se bod vir Guptas se Optimum ‘te laat’
’n Konsortium sê hy gaan ’n aanbod indien om die Guptas se Optimum-steenkoolbates te koop, maar die sakeredders sê dis te laat.
Group Five verkoop vervaardigers
Group Five gaan Everite en Sky Sands, twee filiale in sy vervaardigingsafdeling, vir R480 miljoen verkoop.
Lesetja Kganyago vurig oor Reserwebank se mandaat
In die langste nuuskonferensie wat Lesetja Kganyago nóg gehou het, het hy dankbaarheid uitgespreek teenoor die “moeders en vaders van ons demokrasie”.
Jou bruin vel maak jou g’n slagoffer in SA
Die bruin identiteit is só saamgestel dat dit suggereer dat al die lede van dié groep dieselfde eienskappe deel wat betref ervaring, emosie en gedagtes.
‘Ek is swart en ek praat Afrikaans’
Ek is ’n swart Afrikaanssprekende persoon en kan ongelukkig geen ander Afrika-tale praat nie, insluitend my moedertaal (Xhosa).
Rhynie Greeff: Wat is ’n huis sonder ’n muis?
Al die “ongediertes” waarmee ons die wêreld deel, is beslis nie so oulik soos Mickey Muis nie. Maar dit is belangrik om te onthou dat alles nie ’n plaag of ’n pes is nie, skryf Rhynie Greeff.
Komponis John Joubert (91) laat groot nalatenskap
Die nalatenskap van die komponis John Joubert, wat Suid-Afrikaans van geboorte was en op 7 Januarie op 91-jarige leeftyd in Brittanje oorlede is, is sowat 200 werke in al die moontlike genres.
Eastwood op 88 weer op silwerdoek te sien
’n Western, ’n prent met Clint Eastwood in die hoofrol asook ’n superheldprent is vandeesweek se skrale fliekaanbod.
Sy is Maria in Spielberg se nuwe ‘West Side Story’
Die 17-jarige Rachel Zegler het die gesogte rol van Maria losgeslaan in die Oscar-bekroonde regisseur Steven Spielberg se nuwe weergawe van die rolprent West Side Story.
ROLENE SKRYF: Hoe kies ek die regte mentor?
Toe ek as ’n blinkoog-eerstejaar van ’n klein dorpie begin studeer, was ek naïef genoeg om te glo dat ek net hier is om ’n akademiese kwalifikasie te verwerf.
Of dit nou op Facebook, Twitter of Instagram is, mense probeer altyd hul beste kant wys.
KYK: Die vraag wat 'n lewe verander het
“My lewe was taai. My familie is arm. God het my na Suid-Afrika gestuur sodat my pad met Frikkie kon kruis.”
Huishoudelike sake trek G20-leiers se aandag af
Deur Leopold Scholtz 08 Desember 2018 00:01
Het die onlangse spitsberaad van die leiers van die wêreld se 20 grootste ekonomieë die mensdom nader aan ’n oplossing vir sy probleme gebring? Leopold Scholtz soek na ’n antwoord.
Pres. Emmanuel Macron van Frankryk.
Die leiers van die G20, oftewel die wêreld se 20 grootste ekonomieë, hou elke jaar ’n spitsberaad. Dit bestaan uit 19 lande plus die Europese Unie (EU). Suid-Afrika is een van die lede.
Die doel is om finansiële stabiliteit te bevorder, maar in die praktyk word die meeste groot internasionale probleme daar bespreek.
Langs die kantlyn maak heelparty van die leiers van die forum gebruik om mekaar afsonderlik in die oë te kyk en verskille uit te stryk.
Vanjaar se beraad, wat gehou is in Buenos Aires, Argentinië, was veral in twee opsigte opvallend. Byna al die vernaamste leiers kon hul aandag slegs half by die beraad bepaal omdat hulle tuis groot probleme het, en die beraad het ’n interessante momentopname van die wêreld se magsewewig verskaf.
Wat die eerste betref, was dit opvallend hoe diep in die moeilikheid die belangrikste leiers by die huis is.
Theresa May, Britse premier.
Pres. Donald Trump het die meeste van sy tyd in Buenos Aires bestee aan die skryf van humeurige twiets. Daarin het hy die spesiale ondersoeker na die beweerde samespanning tussen die Trump-verkiesingspan en Rusland om die eleksie in sý guns te swaai gekap.
Dit raak al hoe duideliker dat die ondersoek van Robert Mueller nader aan sy ontknoping beweeg. Mueller, ’n nougesette en professionele speurhond, trek die net steeds stywer rondom die Withuis.
Wat uiteindelik binne die net gaan wees as dit toegetrek word, is onduidelik. Maar selfs die regsgeleerde prof. Alan Dershowitz, wat Trump gereeld verdedig, het onlangs gesê hy meen die finale Mueller-verslag gaan “polities vernietigend” vir Trump wees.
Niemand kan sê of hy reg is nie, maar dit vreet duidelik aan Trump. Vandaar sy Twitter­tirades en die enigsins bedrukte houding wat hy uitgestraal het.
Pres. Xi Jinping van China.
Pres. Emmanuel Macron van Frankryk se aandag is ook voortdurend afgetrek deur die gewelddadige onluste in Parys oor die verhoging van brandstof-aksyns.
Sy gewildheid onder die kiesers het dramaties afgeneem.
Die Duitse bondskanselier, Angela Merkel, is ietwat van ’n flou makou sedert sy aangekondig het dat sy die leiding van haar Christen-Demokratiese Unie gaan afstaan en ook nie vir ’n verdere termyn beskikbaar as die hoof van die regering is nie.
Pres. Wladimir Poetin se gewildheid tuis is eweneens op ’n laagtepunt. Sy antwoord was om ’n buitelandse krisis te fabriseer in die vorm van ’n konfrontasie met die Oekraïne oor laasgenoemde se toegang tot die See van Azof.
Dit het hom ernstige veroordeling in Buenos Aires op die hals gehaal.
Pres. Wladimir Poetin van Rusland.
Theresa May, premier van Brittanje, was druk aan die voorberei vir die uitgerekte laerhuisdebat oor Brexit, wat dié week begin het. Sy – en die ander aanwesiges – wis dat sy dit hotagter sou kry, wat ook háár krag op die internasionale toneel aangetas het.
Die leier met die minste sigbare probleme tuis is egter pres. Xi Jinping van China. Xi het die laaste jare byna al die politieke mag na homself getrek en ondervind binnenslands geen noemenswaardige teenstand nie.
Dit alles het beteken dat die G20-beraad minder as gewoonlik opgelewer het. Die belangrikste leiers was fisiek in Buenos Aires aanwesig, maar geestelik en emosioneel was hul aandag by hul probleme tuis.
Die beraad was ook ’n momentopname van die internasionale magsverhoudinge. Verskeie dinge het hier opgeval.
In die eerste plek is Amerika toenemend geïsoleer. In die slotverklaring was Trump die enigste wat nie ingestem het met ’n verwysing na die nadelige gevolge van klimaatsverandering nie.
Angela Merkel, Duitse bondskanselier.
Trump het kort voor sy vertrek in ’n onderhoud met The Washington Post sy houding aan sy eie “baie hoë vlak van intelligensie” toegeskryf.
Hy het ook sy eie administrasie se verslag van 1 600 bladsye oor die saak, waaraan meer as 300 wetenskaplikes gewerk het, summier verwerp.
Trump het voorts ’n formele gesprek met Poetin gekanselleer en slegs ’n kwartier lank eenkant met hom gepraat. Die rede was glo Poetin se aggressie teen die Oekraïne, maar al wat ’n waarnemer is, het dit toegeskryf aan Trump se moedeloosheid oor die Mueller-ondersoek.
Sigbare vordering is egter wel gemaak in die dreigende handelsoorlog tussen Amerika en China.
In ’n persoonlike gesprek tussen Trump en Xi het eersgenoemde ingewillig om die hoë handelstariewe wat hy op Chinese invoergoedere wou hef, met 90 dae uit te stel.
In dié tyd moet daar dan opnuut met China onderhandel word oor laasgenoemde se handelsoorskot. Dié oorskot is volgens die Amerikaners te wyte aan staatsubsidies vir uitvoergoedere om die prys kunsmatig laag te hou, iets wat Amerikaanse produsente benadeel.
In ruil het Xi beloof om meer Amerikaanse produkte in te voer en die lewering van
fentaniel, ’n dwelmmiddel, te staak. Die markte het onmiddellik positief gereageer, maar spoedig weer ingesak toe Trump dit in ’n twiet duidelik gemaak het dat hy “ ’n tariefman” is.
Met ander woorde, die gevaar van ’n handelsoorlog is steeds op die tafel.
Die ekonomiese geskiedenis van die 20ste eeu wys dat handelsoorloë nooit op ’n oorwinning vir een party uitloop nie.
Die pas afgelope G20-beraad was dus ’n verdere merker in ’n proses wat die wêreldpolitiek steeds meer onstabiel en vloeibaar maak.
Almal verloor altyd, maar dit lyk nie of Trump dit besef nie. Tog, die feit dat Trump bereid is om skiet te gee, al is dit ook hoe min, is meer as wat waarnemers vooraf voorspel het. Nog ’n effense sukses vir Trump was ’n verwysing in die slotverklaring dat die Wêreld-handelsorganisasie hervorm moet word.
Die oorweldigende internasionale reaksie op pres. George H.W. Bush se dood was ook in skrille kontras met hoe negatief die wêreld, reg of verkeerd, na Trump kyk.
Die beraad het verder bevestig dat China ’n mag is waarmee steeds meer rekening gehou moet word. Dr. Clay R. Fuller, ekonoom by die American Enterprise Insti­tute, wys in ’n artikel hoe ver China gekom het.
In 1992, skryf Fuller, het die Chinese ekonomie slegs 2,09% van die huidige G20 se bruto binnelandse produk opgelewer. Teen 2017 het dit tot 19,5% aangegroei. Dit wil natuurlik nie sê dat China se opkoms gaan voortduur nie.
Die geskiedenis wys dat ’n gesonde regstelsel, met behoorlike beskerming van besit, ’n vereiste vir duursame sukses is – en juis dít is in China betreklik swak gereël. Tog bestee China steeds meer geld aan die opbou van sy weermag, veral sy vloot, met die doel om sy mag ver buite sy grense te projekteer.
Sy eerste plaaslik geboude vliegdekskip het onlangs met sy eerste toetsvaarte begin, en verskeie ander word beplan – alles om Amerika se hegemonie in die omgewing uit te daag.
Europa sal nog lank ’n krag bly. Rusland en China beweeg steeds nader aan mekaar, en dié groeiende bondgenootskap kan ’n bron van groot onstabiliteit vorentoe word.
Scholtz is ’n onafhanklike politieke ontleder.
Meer oor: G20-Beraad | Pres. Donald Trump | Angela Merkel | Theresa May | Pres. Emmanuel Macron | Leopold Scholtz | Wêreld | Politiek
Brexit: Groot Trek van chaos
VSA grom weer vir EU
Donald Trump sal moet wóél as hy wil wen
Zuma se vlugte, verblyf kos al byna R1 miljoen
Schweizer: Ouer wat kla kon glo nie afslag kry
KYK: Oud-Springbok en WP-man steel glo gholfstokke
Man vir waarneming gestuur ná moord op sy meisie
DA neem wyk by ANC af in tussen-verkiesing aan Weskus
Rox-Zee, Réan koer op sosiale media
Rybewyse al hoe verder agterstallig
Stemmet groet ‘Noot vir noot’ ná 29 jaar